stanford-oval/wikipedia huggingface dataset:
פרדינאן שבאל
ה"פלה אידיאל"

את "ארמונו" החל לבנות באפריל 1879. הוא סיפר שנכשל ומעד על אבן ושאב השראה מצורתה הייחודית. למחרת היום חזר לאותה נקודה שבה נפל, והחל לאסוף אבנים.
במהלך שלושים ושלוש השנים הבאות, שבאל אסף אבנים במהלך סיור חלוקת הדואר היומי, ושמר אותן בביתו, על מנת שישמשו כחומר גלם בבניית "הארמון האידיאלי". במהלך 20 השנים הראשונות בנה את הקירות החיצוניים של המבנה. בתחילה סחב את האבנים בכיסיו, ולאחר מכן החל לאסוף אותן בסל. לבסוף, נעזר במריצה. לעיתים קרובות עבד בשעות הלילה, לאור מנורת שמן.
סגנונו האדריכלי של ה"פלה אידיאל" מהווה עירוב של סגנונות שונים, לרבות השפעות מאדריכלות נוצרית ועד לאדריכלות הינדית. את האבנים הדביק שבאל זו לזו באמצעות סיד, מלט וצמנט.
קבורתו

שבאל אף ביקש להיקבר ב"פלה אידיאל". אולם מאחר שהדבר אינו עולה בקנה אחד עם החוק הצרפתי, הוא בנה לעצמו במשך שמונה שנים נוספות, בין 1912 ל-1920, מאוזוליאום בבית הקברות של אוטריב. הוא מת ב-19 באוגוסט 1924, ונקבר במאוזוליאום.
הכרה ופרסום

בערוב ימיו זכה שבאל להכרה מצד אושיות תרבות כאנדרה ברטון ופבלו פיקאסו. עבודתו הונצחה במאמר מאת אנאיס נין. ב-1932 יצר אמן הדאדא הגרמני מקס ארנסט עבודת קולאז' בשם "הדוור שבאל". העבודה מוצגת במוזיאון אוסף פגי גוגנהיים שבוונציה, איטליה. ב-1958 יצר הבמאי היווני אדו קירוּ (Ado Kyrou) את הסרט הקצר "Le Palais idéal", על מבנה הארמון שיצר שבאל.
ב-1969 הכריז אנדרה מאלרו, שר התרבות בממשלתו של שארל דה גול, על ה"פלה אידיאל" כאתר מורשת תרבותי, וכך הוקנה לו מעמד רשמי של מבנה לשימור. ב-1986 דיוקנו של שבאל אף הופיע על בול רשמי צרפתי. גם המאוזוליאום שבנה לעצמו שבאל הוכר ב-2011 כמונומנט היסטורי, הנתון לשימור מטעם משרד התרבות הצרפתי.
יצירתו הארכיטקטונית של שבאל מהווה כיום אתר תיירותי, הפתוח למבקרים בכל יום מלבד חג המולד וערב השנה החדשה.
בספרו של צ'אק פלאניוק Choke ‏(2001; על בסיס הספר נעשה בשנת 2007 הסרט "עמוק בגרון") מופיע בן דמותו של שבאל, דוור חסר השכלה בשם דני (Denny), שאוסף לאיטו אבנים שמשמשות אותו בבניית "בית חלומותיו".
גלריית תמונות

"אבן הפינה" במבנה ה"פלה אידאל", האבן בעלת הצורה הייחודית, שעליה נכשל ומעד שבאל
שבאל במהלך הבנייה, דצמבר 1911
ה"פלה אידאל"
דגם מקדש הינדי - ב"פלה אידאל"
פרט מחזית המבנה הצפונית
דגם בקתה אלפינית שווייצרית - ב"פלה אידאל"
ראו גם

אמנות נאיבית
הערות שוליים

1 2 3 4 5 6  Palais Ideal, Hauterives, France: A Fantasy Castle, Unusual Travel Destinations
1 2 3 4 5 6  Palais Idéal: The postman’s palace, Interesting Thing of the Day, 15 August 2007.
1 2 3 4 5 6 7  Mary Blum. "The postman who delivered a palace", New York Times, 3 May 2007
↑  Becker, Howard S.  Art Worlds. University of California Press (1982), pp. 263–64.
1 2  רשומה של המאוזוליאום - Tombe du Facteur Cheval situé au cimetière communal, באתר משרד התרבות הצרפתי
| --- | --- |
בקרת זהויות :  NLI: 987007368929305171  BnF: cb11896588m (data)  CANTIC: a12364162  GND: 11893760X  ISNI: 0000 0000 7978 0177  LCCN: n81127061  NDL: 00620488  NTA: 154840726  RERO: 02-A000035211  RKD: 487869  SNAC: w6m34s82  SUDOC: 026785609  ULAN: 500024018  VIAF: 76313487   WorldCat (עם VIAF): 76313487 
המאוזוליאום שבנה שבאל, ושבו הוא קבור
פרידוטיט

| --- | --- |

 סוג הסלע:  סלע יסוד
 סביבת היווצרות:  פלוטונית
 הרכב:  אוליבין, פירוקסן
 תכונות וזיהוי:  סלע ירקרק שחור, צפוף וכבד
פֶּרידוטיט הוא סלע יסוד פלוטוני מאפי, המורכב כולו, או כמעט כולו, מאוליבין ופירוקסן.
זה הוא סלע אולטרה-מאפי, בדרך כלל בעל תכולת מגנזיום גבוהה.
פרידוטיט נחשב לסלע של מעטפת כדור הארץ, כיוון שהוא נדיר למדי בקרום כדור הארץ, אך החוקרים סבורים שרוב המעטפת בנויה מפרידוטיט במצב צמיג. המינרלים שמרכיבים את הפרידוטיט הם המינרלים הראשונים המתגבשים מתוך שורת בואן, ומכאן ההנחה כי בעומק רב שבו שוררת טמפרטורה גבוהה, מרבית הסלע הוא פרידוטיטי, כיוון שבסלעים אחרים, ישנם מרכיבים מינרליים שלא יתגבשו ויישארו במצב נוזלי.
ישנם מספר סוגים של פרידוטיט, שמחולקים על פי התכולה המינרלית שלהם. הסוג הנפוץ ביותר של הפרידוטיט נקרא דוניט והוא סלע שמכיל ברובו את המינרל פורסטריט. מסיבה זו הדוניט עשיר מאוד במגנזיום ותכולת המגנזיום שלו מגיעה לפי תשעה מתכולת הברזל.
כאמור, את הפרידוטיט קשה למצוא על פני קרום כדור הארץ, מכיוון שהאוליבין הופך להיות בלתי יציב בנוכחות קוורץ ונוטה להפוך למינרלים סילקטיים אחרים כמו אנסטטיט. עם כל זה, ניתן לעיתים למצוא את הסלע באזורים בהם מרכיבים של מעמקי המעטפת מגיעים אל פני השטח, כגון, באופיוליטים עתיקים. כמו כן, ניתן למצוא מטאוריטים, הבנויים כולם או חלקם מפרידוטיט.
הפרידוטיט כסלע יסוד מעטפתי מאפשר מחקר של התנאים בהם נוצרו כדור הארץ ומערכת השמש.
פרנק או'קונור

| --- | --- |
אין תמונה חופשית
 לידה:  22 בספטמבר 1897 לוריין, ארצות הברית 
 פטירה:  9 בנובמבר 1979 (בגיל 82) המרכז הרפואי ווייל קורנל, ארצות הברית 
 מקום קבורה:  בית הקברות קנסיקו 
 שם לידה:  Charles Francis O'Connor 
 מדינה:  ארצות הברית 
 בן או בת זוג:  איין ראנד (15 באפריל 1929–9 בנובמבר 1979) 
 פרופיל ב-IMDb
 
צ'ארלס פרנסיס "פרנק" או'קונור (באנגלית: Charles Francis "Frank" O'Connor‏; 22 בספטמבר 1897 – 9 בנובמבר 1979) היה שחקן קולנוע אמריקני, הידוע בעיקר כבעלה של הפילוסופית והסופרת איין ראנד.
או'קונור, שהיה שחקן זוטר בסרטים בתקופת הסרט האילם, נישא לראנד ב-15 באפריל 1929 ונותר נשוי לה עד יום מותו, למרות העובדה שבמהלך שנות נישואיהם ניהלה ראנד רומן עם נתניאל ברנדן.
רבים נוטים להניח כי א'וקונור היה אובייקטיביסט משום שהיה נשוי לראנד, אך ככל הנראה דעותיו האישיות היו שונות במידת מה.
בשנותיו האחרונות, איבד את זיכרונו וסבל מבעיות לב, שהביאו לבסוף גם למותו.
פונולוגיה רומנית

ערך זה דן בפונולוגיה הסטנדרטית של השפה הרומנית (הקרויה גם "דאקו-רומנית") ובשינויים הפונטיים שעברה שפה זו בתהליך התפתחותה מהשפה הלטינית.
בתוך קבוצת השפות הרומאניות מערכת הפונמות בשפה הרומנית מתקרבת במידה הרבה ביותר לזו של השפה האיטלקית. הפונמות של השפה הרומנית כוללות שבע תנועות (vocală, plenison) ועשרים עיצורים (consoană, consonantă). התנועות קיימות גם בשאר השפות הרומאניות, פרט לתנועות המרכזיות /ɨ/, המסומנת באותיות î או â, ו/ə/ ‏ (CAPI) המסומנת באות ă
והמשותפת עם הפורטוגזית.
ארבע חצי-תנועות (semivocală, semison) ‏ ([e̯], [j], [o̯] ו [w])
מרכיבות יחד עם תנועות מלאות שונים מספר רב של דיפתונגים וטריפתונגים. פונמות נוספות עשויות להופיע במילים שאולות.
צביון מיוחד מהווה בשפה הרומנית וריאנט של חצי התנועה i (או "התנועה i הלא הברתית") המסומנת באלפבית הפונטי [j]
והנשמעת בקושי או כמו לחש והמופיעה כאות i בסוף המילים. (למשל בשם עיר הבירה
București). היא דומה, למשל, להגה "j" במילה ההונגרית "kapj".
צביון אחר הוא בהיגוי העיצור [h] שהיגויו נעלם בהרבה שפות רומאניות (כן קיימת למשל בספרדית, שם מופיע דווקא כאלופון אחר בהיגוי האות j) הנהגה בכמה צורות, הדומות למשל להיגוי [h] באנגלית או בהונגרית.
כמו כן בשפה הרומנית מופיעים הדיפתונגים יוצאי הדופן /e̯a/‏ /o̯a/
תנועות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
התנועה המלאה A מבוטאת כמו פתח.
התנועה המלאה E מבוטאת כמו סגול.
התנועה המלאה I מבוטאת כמו חיריק.
התנועה המלאה O מבוטאת כמו חולם.
התנועה המלאה U מבוטאת כמו שורוק.
התנועה Ă מבוטאת כמו האות a במילה האנגלית about ‏([ə])
האות Â מבוטאת כמו Ă סגורה יותר, כמו Ы הרוסית או I הטורקית. ([ɨ])
האות Î מבוטאת בצורה זהה לאות Â.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| תנועות | תנועות | תנועות | תנועות | תנועות | תנועות |  |

|  | אחוריות | כמעט אחוריות | מרכזיות | כמעט קדמיות | קדמיות |  |
| סגורות | u • |  | • ɨ |  | • i |  |
כמעט סגורות: 
חצי סגורות: 
| אמצעיות | ‏o̞ • |  | ‏ə |  | ‏ • e̞ |  |
חצי פתוחות: 
כמעט פתוחות: 
| פתוחות |  |  | • a̱ |  |  |  |
תנועות > e

הסמל e באלפבית הפונטי משמש ברומנית לסימון התנועה המלאה [e] שהיא, תנועה קדמית, אמצעית, בלתי-מעוגלת. יש לציין כי בשפות אחרות e משמש גם לסימון תנועה קדמית, חצי-סגורה, בלתי-מעוגלת, שאינה קיימת בשפה הרומנית. סימון שתי תנועות אלה נובע מכך שאין שפה שבה יש הבדלה פונמית בין שתי התנועות. כשרוצים להבדיל בין התנועות, מסמלים את התנועה האמצעית ב-[e̞], סימון המראה על פתיחות רבה יותר של התנועה.
דוגמאות לשימוש באות: egal /e'gal/אֶגַּאל (שווה), melc /melk/ מֶלְק (חילזון), mare /'ma.re/ מַארֶה (גדול).
כמו במקרה התנועה i, אין בהיגוי התנועה e השתתפות של השפתיים.
התנועה e הופכת לחצי-תנועה [ě] רק לפני התנועות a ו-o ויוצרת דיפתונגים ea ו-eo
תנועות > הפרדת תנועות

בשפה הרומנית יש היאטוסים של שתי תנועות, שלוש תנועות ואפילו ארבע תנועות, כשכל תנועה משתייכת להברה אחרת. הרצפים הארוכים נובעים בדרך כלל מצירוף קידומת הכוללת בעצמה היאטוסים, כמו -paleo או -neo למילים המתחילות בעצמן עם היאטוסים, כמו autocrație או eugenie, וכך נוצרו מילים דוגמת neoautocrație.
דוגמאות להיאטוסים בשפה הרומנית:
/a.a/ כמו במילה contraatac.
/a.e/ כמו במילה aer.
/a.i/ כמו במילה aici. במקביל להיאטוס זה קיים גם הדיפתונג /aĭ/ כמו במילה mai.
/a.u/ כמו במילה aur. במקביל להיאטוס זה קיים גם הדיפתונג /aŭ/ כמו במילה stau.
/e.a/ כמו במילה real. במקביל להיאטוס זה קיים גם הדיפתונג /ĕa/ כמו במילה rea.
/e.i/ כמו במילה leit. במקביל להיאטוס זה קיים גם הדיפתונג /eĭ/ כמו במילה lei.
/e.o/ כמו במילה neon. במקביל להיאטוס זה קיים גם הדיפתונג /ĕo/ כמו בשם George.
/e.u/ כמו במילה zmeură. במקביל להיאטוס זה קיים גם הדיפתונג /ĕu/ כמו במילה zeu.
/i.a/ כמו במילה premia. במקביל להיאטוס זה קיים גם הדיפתונג /ĭa/ כמו במילה chiar.
/i.e/ כמו במילה știe. במקביל להיאטוס זה קיים גם הדיפתונג /ĭe/ כמו במילה miel.
/i.i/ כמו במילה ființă. במקביל להיאטוס זה קיים גם הדיפתונג /iĭ/ כמו במילה fii.
/i.o/ כמו במילה pion. במקביל להיאטוס זה קיים גם הדיפתונג /ĭo/ כמו במילה ghiol.
/i.u/ כמו במילה fiul. במקביל להיאטוס זה קיים גם הדיפתונג /iŭ/ כמו במילה fiu והדיפתונג /ĭu/ כמו במילה iubit.
//i.ɨ// כמו במילה semiînchis.
/o.a/ כמו במילה aminoacid. במקביל להיאטוס זה קיים גם הדיפתונג /ŏa/ כמו במילה oală.
/o.e/ כמו במילה poet.
/o.i/ כמו במילה asteroid. במקביל להיאטוס זה קיים גם הדיפתונג /oĭ/ כמו במילה apoi.
/o.o/ כמו במילה zoolog.
/o.u/ כמו במילה noutate. במקביל להיאטוס זה קיים גם הדיפתונג /oŭ/ כמו במילה nou.
/o.ɨ/ כמו במילה autoînsămânțare.
/u.a/ כמו במילה actual. במקביל להיאטוס זה קיים גם הדיפתונג /ŭa/ כמו במילה roua.
/u.e/ כמו במילה fluent. במקביל להיאטוס זה קיים גם הדיפתונג /ŭe/ כמו במילה western.
/u.i/ כמו במילה arcuit. במקביל להיאטוס זה קיים גם הדיפתונג /ŭi/ כמו במילה whisky והדיפתונג /uĭ/ כמו במילה cui.
/u.o/ כמו במילה fructuos.
/u.u/ כמו במילה continuu.
/u.ə/ כמו במילה continuă. במקביל להיאטוס זה קיים גם הדיפתונג /ŭə/ כמו במילה două.
/ə.i/ כמו במילה grăim. במקביל להיאטוס זה קיים גם הדיפתונג /əĭ/ כמו במילה dulăi.
/ə.o/ כמו במילה lăor.
/ə.u/ כמו במילה lăută. במקביל להיאטוס זה קיים גם הדיפתונג /əŭ/ כמו במילה rău.
/ɨ.i/ כמו במילה gâfâind. במקביל להיאטוס זה קיים גם הדיפתונג /ɨĭ/ כמו במילה gâfâi.
/ɨ.u/ כמו במילה grâul. במקביל להיאטוס זה קיים גם הדיפתונג /ɨŭ/ כמו במילה grâu.
הקושי בביטוי ההיאטוס מוביל לעיתים לחיפוש דרכי ביטוי העוקפות אותו, חלקן תקינות וחלקן לא.
דרך תקינה לעקיפת ההיאטוס היא על ידי הקטנת תנועות למצב של חצי תנועה, כמו בדיפתונג או טריפתונג וביטוי שתי ההברות ביחד. לא כל חיבור כזה מקובל וחלקם נחשבים לצורת ביטוי שגויה. לדוגמה, במילה DE-O-DA-TĂ מחברים את שתי ההברות הראשונות להברה אחת: DEO-DA-TĂ. חיבור דומה במילים GE-O-ME-TRI-E, GE-O-LO-GI-E ו-GE-O-GRA-FI-E, אינו מקובל ונחשב לביטוי שגוי.
דרך פסולה לעקיפת ההיאטוס היא הוספת חצי תנועת i בין שתי ההברות. התופעה הזאת היא מקרה פרטי של אפנטזה epenteza‏.
תנועות > דיפתונגים

הדיפתונגים ברומנית מתחלקים לשתי קבוצות, לפי מיקום התנועה ביחס לתנועה למחצה. הדיפתונגים בהם התנועה קודמת לתנועה למחצה נקראים דיפתונגים יורדים והדיפתונגים בהם התנועה למחצה קודמת לתנועה השלמה נקראים דיפתונגים עולים.
הדיפתונגים היורדים מורכבים מאחת התנועות ואחריה אחת משתי התנועות למחצה, /ǔ/ או /ǐ/. כל ההרכבים מסוג זה אפשריים פרט ל-/uǔ/ שהוא מופיע נדיר ובדרך כלל מוחלף בדיפטונג /uǐ/.
הדיפתונגים העולים מורכבים מאחת מהתנועות למחצה /ĕ/, /ǐ/, /ŏ/ או /ǔ/, כשאחריה יש תנועה שלמה.
ברומנית קיימים 14 דיפתונגים יורדים ו12 דיפתונגים עולים.
תנועות > דיפתונגים > דיפתונגים יורדים

הדיפתונגים היורדים נוצרים על ידי חיבור: תנועה + חצי תנועה (VS).
עם התנועה i, ההופכת לחצי- התנועה [j].
עם התנועה u, ההופכת לחצי התנועה [w].
| דיפתונגים יורדים | דוגמאות | תעתיק עברי |
| --- | --- | --- |
| ‏/aj/ | rai /raj/ גן עדן aisberg /ˈajs.berɡ/ אייסְבֶרג | אַי אַיי רַאי אַייסבֶרג |
| ‏/aw/ | / sau /saw אוגוסט august /ˈaw.ɡust/ | אַוּ אַאוּ  אַאוּגּוּסט |
| ‏/ej/ | lei /lej/ אריות trei /trej/ שלוש ' | -Xיי לֵיי טְרֵיי |
| ‏/ew/ | greu /ɡrew/ 'כבד, mereu /meˈrew/ תמיד | אֶוּ מֶרֶאוּ גְּרֶאוּ |
| ‏/ij/ | mii /mij/ ' אלפים ', vii /vij/ אתה בא | יִ מוארך וִי מִי |
| ‏/iw/ | fiu /fiw/ ' בן, scriu /skriw/ אני כותב | Xיוּ פִיוּ סְקרִיוּ |
| ‏/oj/ | oi /oj/ כבשים, noi /noj/ אנחנו | Xוֹי אוֹי נוֹי |
| ‏/ow/ | ou /ow/ ביצה, /bow/ bou' שור | וֹאוּ בּוֹאוּ אוֹאוּ |
| ‏/uj/ | pui /puj/ אתה שׂם, gălbui /ɡəlˈbuj/ צהבהב | וּי גֶּלבּוּי פּוּי |
| ‏/əj/ | răi /rəj/ רעים, גרועים, văi /vəj/ עמקים | אֶי רֶאי וֶאי (או רֶיי וֶיי) |
| ‏/əw/ | dulău /duˈləw/ כלב גדול, rău /rəw/ רע | אֶאוּ רֶאו דּוּלֶאוּ |
| ‏/ɨj/ | câine /ˈkɨj.ne/ 'dog', כלב mâinile /ˈmɨj.ni.le/ הידיים | יִי קִיְינֶה מֶיְינִילֶה |
| ‏/ɨw/ | râu /rɨw/ ' נהר' brâu /brɨw/, חגורה | אֶוּ רֶאוּ בּראֶוּ |
| ‏/uw/ | eu continuu /konˈti.nuw אני ממשיך לעיתים מוחלף ב eu continui |  יאֶוּ קוֹנְטִינוּאוּ יאוּ קוֹנְטֵינוּי |
תנועות > דיפתונגים > דיפתונגים עולים

הדיפתונגים העולים נוצרים על ידי חיבור של תנועות ההופכות לחצי תנועה עם תנועה נוספת (חצי-תנועה+ תנועה = SV, שבה semivocală = S חצי תנועה, V = ‏ vocală תנועה)
i ההופכת לחצי -התנועה [j] + התנועות a,e,o,u
e ההופכת לחצי- התנועה [ĕ] + התנועות a ו o, נדיר יותר u.
הסימן [ĕ] אינו נמצא באלפבית הפונטי הבינלאומי IPA
o ההופכת לחצי התנועה [o̯], שסימנה אף הוא אינו נמצא ב IPA (לפעמים הוא מסומן על ידי [w]) + התנועה a.
u ההופכת לחצי התנועה [w] + התנועה a,ă ונדיר יותר עם e,î,o
הבלשנים סבורים כי הדיפתונגים / /e̯a/ and /o̯a/ הם תוצאה של דיפתונגיזציה של תנועות אמצעיות קצרות תוך כדי הדגשה. לכן הם מופיעים רק בהברות מודגשות.
הם מתחלפים מורפולוגית (אלטרנציות מורפולוגיות) עם התנועות האמצעיות /e/ ו /o/.
ראו לדוגמה את המילה deal (דיאל = גבעה) - נכתבה משום כך במאה ה-19 (בתקופת המעברמהאלפבית הקירילי לאלפבית הלטיני) dél, וקיימות הנגזרות delean (איש מן הגבעה), deluros (גבעתי).
או המילה moale (מואלה = רך) שנכתבה פעם móle, וקיימות הנגזרות molatic (מולאטיק = רכרוכי), moliciune
(רכות), moi (מוי = רכים).
חצי-התנועות /j/ ו /w/ יכולות להתחבר (או לפני, או אחרי, או שניהם) עם רוב התנועות, תוך יצירה (שנויה לעיתים במחלוקת) של דיפתונגים נוספים ושל טריפתונגים.
| דיפתונגים עולים | דוגמאות | תעתיק עברי |
| --- | --- | --- |
| ‏/e̯a/ | beată /ˈbe̯a.tə/ ' שיכורהmea /me̯a/ שלי | יְאַ יַה ביְאַטה מְיַה |
| ‏/e̯o/ | Gheorghe גּיוֹרגֶּה, בעברית מתועתק תכופות כ "גאורגה" /ˈɡe̯or.ɡe/ ne-o ploua /ne̯o.ploˈwa/ (לו) ירד עלינו גשם | יוֹ ְיוֹ גְּיוֹרגֶּה, כשמפרקים את הדיפתונג על ידי היאטוס הופך ל"גאורגה" נְיוֹ (ני+וֹ) פלוֹווַה |
| ‏/e̯u/ | (רק בשילובי מילים (על ... אחד}) pe-un /pe̯un/ | יוּ פיוּן (מעין liaison מהמילים pe+un, פֶה+אוּן) |
| ‏/ja/ | biată /bja.tə/ מסכנה, mi-a zis /mjaˈzis/ אמר לי | יְאַ יַה ביִאטה (דומה קצת ל beată ומשמעותה שונה. מִיַה זִיס |
| ‏/je/ | fier /fjer/ ברזל, miere /ˈmje.re/ דבש | Xיֶי פְיֶר או פייר מְיֶרֶה או מיירה |
| ‏/jo/ | iod /jod/ יוד, chior /ˈkjor/ עיוור בעין אחת | Xיוֹ קיְוֹר יוֹד |
| ‏/ju/ | iubit /juˈbit/ אהוּב, chiuvetă /kjuˈve.tə/ כיור | יוּ יוּבּיט קיְוּבֶטַה |
| ‏/o̯a/ | găoace /ɡəˈo̯a.tʃe/ קליפת ביצה foarte /ˈfo̯ar.te מאוד | Xוֹאָ גֶּאוֹאַצֶ'ה פוֹאַרטֶה |
| ‏/we/ | piuez /piˈwez/ אני מלבּד (אריג) înșeuez /ɨn.ʃeˈwez/ אני שם אוכף (על סוס') | אוּא-ֶ אֶנְשֶׁאוּאֶז פִיאוּאֶז |
| ‏/wa/ | תושב העיר בקאו băcăuan /bə.kəˈwan/ , ziua zi.wa ביום | ווַא בּקאווַאן או בקאוואן זִיווַאה או זיוואה |
| ‏/wə/ | două /ˈdo.wə/ שתיים plouă /ˈplo.wə/יורד גשם | ווא דֹוואה פלֹוואה |
| ‏/wɨ/ | plouând /ploˈwɨnd/ תוך כדי הגשם, בעת רדת הגשם ouând /oˈwɨnd/ תוך כדי הטלת ביצים |  וואֶ (וו) פלֹוואֶנְד אוֹוואֶנד |
תנועות > דיפתונגים > הדיפתונג ea

האות E הרומנית מסמלת גם חצי תנועה בדיפתונג העולה ea. הדיפתונג מופיע במילים דוגמת stea /ste̯a/ סְטְיָה (כוכב), ceartă /'ʧe̯ar.tə/ צ'אַרְטֶה (ריב), rea (רעה = רְיַה re̯a)
לסימון חצי התנועה, המופיע בדיפתונג זה, משתמשים בדרך כלל בסימון [ě‏].
בסיומות בהן מופיע דיפתונג זה, כמו במילים Muntean, Maramureșean, Clujean יש להקפיד לכתוב ולבטא אותו  ea ‏.
יוצא מן הכלל - במילה הרומנית ea (היא - יה) ברומנית מבטאים את הדיפתונג כ /ja/ ולא ניתן לבטא ěa.
אף על פי שהרומנים מבחינים בהבדל קל מאוד בין ja ובין ěa, בתעתיק לעברית קשה לשקף את שני דיפתונגים אלה בצורה שונה ונעזרים באות י בשני המקרים. (יה, סטְיַה, סטְיַאווה)
תנועות > דיפתונגים > הדיפתונג eo

האות E הרומנית מסמנת גם חצי תנועה  [ĕ] גם בדיפתונג העולה eo. הדיפתונג מופיע במילים דוגמת / vreo /vre̯o/ וְרֶאו ĕo/
תנועות > דיפתונגים > הדיפתונג je

האות היחידה E מסמלת גם את הדיפתונג je במילים רומניות בודדות, בהן היא מופיעה בראש מילה או בתחילת ההברה. התופעה הזאת היא שריד של דרך ביטוי עתיקה (אטימולוגית) שנכחדה כמעט לגמרי, אך נשארו לה שרידים במילים דוגמת: este /'jes.te/יֶסְטֶה (היא ישנה), el /jel/יֶאל (הוא).
דיפתונג זה מסומן אחרת ברוב המקרים על ידי הדיגרף (צמד אותיות) IE, כמו במילים iese (יוצא), oaie (כבש),tăietură (חתך).
הצורה הארכאית של סימון הדיפתונג ב E נשארה גם בכתיב של מילים אחרות, רובן שמות אנשים ושמות גאוגרפיים
Stăniloae, Boerescu, Oeriu, Neagoe, Stroe, Stoenescu, Nămăeşti, Mălăele, Poenaru etc.
בכמה מהשמות נכתב הדיפתונג לפעמים בשתי צורות:E או IE, לדוגמה Voevod או Voievod, ‏ Poienaru
או Poenaru, ‏ Neagoe או Neagoie, ‏ Nicolae או Nicolaie, ‏ Nae או Naie.
תנועות > טריפתונגים

| טריפתונגים | דוגמאות | תעתיק עברי |
| --- | --- | --- |
| ‏/e̯aj/ | ceainic /ˈtʃe̯aj.nik/ קומקום תה socoteai /so.koˈte̯aj/ היית מְחַשב, חישבת' | יאי (צ')אי צ'איניק סוֹקוֹטְיאַי |
| ‏/e̯aw/ | beau /be̯aw/ אני שותה spuneau /spuˈne̯aw/ היו אומרים | יַאוּ בְיַאוּ ספוּניַאו |
| ‏/jaj/ | mi-ai dat /mjajˈdat/ נתת לי ia-i /jaj/ קח אותם | יאַי מיאַי דַט יאַי ! |
| ‏/jaw/ | iau /jaw/, אני לוקח היו עולים suiau /suˈjaw/ | יאַוּ יַאּוּ סוּיאַוּ |
| ‏/jej/ | עורות' piei /pjej/ אתה לוקח, iei /jej/ | יֶי פְיֶי או "פיאֶי" יֶי או יאֶיי |
| ‏/jew/ | maieu /maˈjew/ גופיה eu /jew/ = אני | יאֵו מַאיֵאוּ יאֵוּ |
| ‏/joj/ | i-oi da /jojˈda/ אתן לו picioică /piˈtʃjoj.kə/ ' תפוח אדמה (רגיונליזם) יוֹי (צ')וי יוֹי דַּה פיצ'וֹיקַה |  |
| ‏/jow/ | maiou /maˈjow/ ' גופיה' | יוֹאוּ מאיוֹאוּ |
| ‏/o̯aj/ | leoaică /leˈo̯aj.kə/ לביאה, rusoaică /ruˈso̯aj.kə/ (אשה) רוסיה | וואַי Xוואי לֶוואַיקַה רוּסוואַיקַה |
| ‏/waj/ | înșeuai /ɨn.ʃeˈwaj/ ' היית שם את האוכף (על סוס) | אווּאי אֶנשֶׁווּאַי |
| ‏/waw/ | înșeuau /ɨn.ʃeˈwaw/ ' היו שמים את האוכף | ווּאוּ אֶנְשֶׁוואַו |
| ‏wə/ | rouăi /ˈro.wəj/ של הטל | וֹאוּוֶי רוֹאוּוַי |
| ‏/e̯o̯a/ | pleoape /ˈple̯o̯a.pe/ 'עפעפיים רטוב לגמרי /ˈle̯o̯ar.kə/ | יוֹאַ פליוֹאַפה ליוֹאַרְקַה |
| ‏/jo̯a/ | creioane /kreˈjo̯a.ne/ עפרונות aripioară /a.riˈpjo̯a.rə/ כנף קטן, כנף עוף | יוֹא ייוא קרייוֹאַנה אריפּיוֹאַרֶה |
כפי שרואים מהדוגמאות הנ"ל הדיפתונגים /e̯a/ ו /o̯a / הם ביחס של קונטרסט (ניגוד) עם הדיפתונגים /ja/ו /wa/, בהתאמה. אולם לא קיימים זוגות מינימליים מושלמים על מנת להדגים הקונטרסט בין /wa/ לבין /o̯a/. שני צמדי הצלילים נשמעים מאוד דומה ומכאן תיעתוקם הדומה באותיות עבריות בכתיב חסר. בהיגויים רגיונליים מסוימים הדיפתונג o̯a נוטה להיות מבוטא כתנועה אחת /ɒ/.[.
טריפתונגים אחרים כמו /juj/ ו /o̯aw/ מופיעים לעיתים במילות קריאה ובמילים לא רגילות.
תנועות > איבוד קוליות של תנועות

איבוד הקוליות (desonorizare) בתנועות מסוימות מתרחש בשפה הרומנית. הפחתתה או השמטתה של הקוליות של הגאים היא הפחתתן או השמטתן של תנודות מיתרי הקול בהגיית אותם הצלילים.
כפי שמציינת ג. ניקולה, קיימים גורמים המסייעים לתופעה:
מידת הפתיחה : ברוב המקרים מדובר בתנועות סגורות.
המרחק מההברה המודגשת: לרוב התופעה מתרחשת כשהתנועה רחוקה מההטעמה במילה
שכנות עם סביבה חסרת קוליות: עיצור אטום.
אופי ההפסקה – לרוב מדובר בהפסקה מוחלטת
מקצב אלגרו
חשיבות פחותה של המילה בשביל משמעות ההיגד.
התנועות מאבדות את קוליותן בזמן לחישה.
תנועות > איבוד קוליות של תנועות > חצי-התנועת i לא הברתית

אחת התופעות האופייניות של איבוד הקוליות ברומנית היא התנועה i הלא-הברתית (שאינה יוצרת הברה עצמאית) או יותר נכון חצי-התנועה i לא הברתית :מסומנת באות i סופית, חסרת קול, ולא-הברתית, היא מופיעה במידות חוסר-קוליות שונות בכל העגות של השפה הרומנית וברומנית הספרותית כאחד. מופע זה מסומן באלפבית הפונטי ב-/ʲ/. דוגמאות: rupi, moși, dormi, bani
דוברי הרומנית כשפת אם קולטים את קיומו של צליל נפרד, המזכיר במשהו את התנועה /i/, המופיעה תמיד לאחר עיצור. אותו צליל מופיע לעיתים במרכזן של מילים מורכבות כגון: oricine, cîțiva, cincisprezece.
מנקודת מבט פונטית הצליל הזה לא מתקיים כביטוי נפרד, אלא כשינוי העיצור שקדם לו, מעין ריכוך של העיצור. קביעה זו מתבססת על כך שלא נדרש פרק זמן פיזי נפרד לשם ביטוי הצליל (פרק הזמן הדרוש לביטוי העיצור זהה לפרק הזמן הדרוש לביטוי העיצור בתוספת צליל /ʲ/). כמה מהחוקרים, ובהם אמיל פטרוביץ', הרחיבו פרשנות זו לתחום הפונולוגי כנימוק לכך שרשימת הפונמות צריכה לכלול (בשפה הרומנית) 18 פונמות נוספות הנוצרות ממפגש של עיצור עם הצליל /ʲ/. לדוגמה, במילים lup (זאב) ו-lupi (זאבים) יש 3 פונמות בכל אחת מהן, אך הפונמה האחרונה אינה זהה. הכתיב הפונולוגי במקרה זה אמור להיות /lup/-/lupʲ/, כשהצירוף /pʲ/ מבוטא כפונמה אחת, הגרסה המרוככת או מחונככת (אלופון) של הפונמה /p/.
פרשנות שקרובה לדרך תפיסת הצליל יותר מאשר לביטויו הלכה למעשה ניתנת על ידי כמה אחרים ובהם אנדריי אברם, המנסים להימנע מהרחבת מצאי הפונמות בכך שהם ממציאים רק פונמה אחת חדשה, /ʲ/, שתפקידה לרכך את העיצור שלפניה. לפרשנות זו יש כמה יתרונות, ובהם:
היא מתאימה לדרך תפיסת הצליל על ידי הדוברים.
היא מוסיפה רק פונמה אחת נוספת.
היא מתקרבת לדרך כתיבת השפה הרומנית כשדמוי צליל זה מסומן באות i.
היא מצמצמת את השיבושים המורפולוגיים האפשריים שהיו יכולים להתרחש לו הוחלפו העיצורים.
היא מתאימה להתפתחות הצליל הזה בשפה הרומנית, צליל שמקורו באות i.
הצליל הזה נתפס כווריאנט (גרסה, אלופון) של הפונמה i שנוצר באמצעות "דסונוריזציה" - איבד את הקוליות (ראו פונולוגיה רומנית).
אמנואל ואסיליו מתקדם הלאה עם הפרשנות ורואה ב-[ʲ] אלופון של התנועה i ולא פונמה נפרדת. כדי שהשוואה זו תתקבל נדרש בכל זאת גורם (אופרטור) מיוחד שיסמן את החיבור ההברתי (מסומן /+/ כמו במקרה של התנועות למחצה) שמתאר את ההכרח להמשיך את ההברה עד לצליל הנמצא אחרי /+/. במקרה זה את המילה lupi יכולים לרשום פונולוגית /lup+i/.
תנועה i מסוג זה היא תמיד סופית במילה, והיא חסרת קול או לחשנית. היא מופיעה:
אחרי עיצורים, כסימן לריבוי הלא מיודע של הנושאים: כמו
sclavi (עבדים) ‏ sklavj
câini (כלבים) ‏ cɨˈinj
pești (דגים) ‏ peʃtj
גם בשמות משפחה או גאוגרפיים בצורת ריבוי  [București], [Brâncoveni], [Brâncuși]
בגוף השני יחיד של פועלים:
ești (הפועל "להיות") ‏ jeʃtj
coși (אתה, את תופר/ת) ‏ koʃj
semeni (אתה, את זורע/ת) ‏
cobori
începi
הניסיון להבין את הצליל הזה מנקודת מבט פונטית ופונולוגית הוביל לפרסומם של מאמרים מקצועיים רבים (בין המפרסמים היו אמיל פטרוביץ', ואלריו שוטאו ואחרים) שכל נושאם היה הצליל הזה או שהוקדשו לכך חלקים חשובים בעבודות בפונטיקה ובפונולוגיה.
הגה דומה לחצי התנועה i הלא הברתית מופיע למשל השפה ההונגרית במילה כמו kapj.
עיצורים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
האות Ș היא מקבילה לאות שין בעברית.
האות Ț היא מקבילה לאות צדי בעברית.
האות J יוצרת צליל שנשמע כמו ז'.
בדומה לאיטלקית, לאותיות G ו-C יש שתי הגיות, "ג" ו-"ק", או "ג'" ו-"צ'" (רק כשאחריהן באות האותיות e או i), בהתאמה:
כלומר לאותיות E ו I גם ערך דיאקריטי בסימון ברומנית של העיצורים צ' ו ג' על ידי צמדי האותיות (דיגרפים) CE GE GI CI. כמו במילים cere (צ'רה) (מבקש), deget (דג'ט) (אצבע)
cine (מי), ginere (חתן) ,Comǎneci (קומנץ' - שם של מתעמלת), negi (שומות).
ערך דיאקריטי יש גם לאות H בסימון ברומנית של צמדי הצלילים גֶה, ו קֶה ghe che. לדוגמה: במילים
cheie (קֶיֶיה) (מפתח), șmecher (שמקר) (= ערמומי).
בצרופי האותיות GHE CHE, האות H אינה נהגית כלל ומשחקת תפקיד דיאקריטי בלבד - כלומר מסייעת לסימון צמדי הצלילים גֶה ו קֶה, בדומה לאיות בשפה האיטלקית.
|   |   | לפני E ו-I | לפני E ו-I | בשאר המקומות | בשאר המקומות |
| --- | --- | --- | --- | --- | --- |
| הגייהסותמת | ק | CH | chimie "קימיה" (כימיה) | C | Clasificare "קלאסיפיקארה" (סיווג) |
| הגייהסותמת | ג | GH | ghid "גיד" (מורה דרך) | G | Organ "אורגן" (איבר אנטומי) |
| הגייהמחוככת | צ' | C | cina "צ'ינה" (ארוחת הערב) | CI | oficial "אופיצ'יאל" (רשמי) |
| הגייהמחוככת | ג' | G | agil "אג'יל" (זריז) | GI | regiune "רג'יונה" (אזור) |
האות W מופיעה ברומנית רק במילים שאולות, ובדרך כלל נהגית כבהגיית המילה בשפה המקורית.